Komisia územného plánovania, životného prostredia a dopravy Miestneho zastupiteľstva
mestskej časti Bratislava – Ružinov

Zápisnica č. 6/2016
zo zasadnutia Komisie konaného dňa 16. 05. 2016

Prítomní: 	Mgr. Martin Ferák,  Ing. Katarína Šimončičová, PhDr. Patrik Guldan,  Ing. Slavomír Drozd,  Mgr. Jozef Matúšek, Ing. Anna Reinerová, Mgr. Peter Herceg
Neprítomný:	Ing. Peter Rakšányi PhD.

P r o g r a m:
1. 	Informácia o investičnom zámere na pozemkoch vo vlastníctve spoločnosti YOSARIA PLAZA a. s.
2. 	Prerokovanie dohody o spolupráci medzi MČ Bratislava – Ružinov a Fakultou architektúry STU v Bratislave.

A. 	Územnoplánovacia dokumentácia: Územné plány zón
1. 	Informatívny materiál: prehľad o stave pripravovaných územných plánov zón – tabuľka a informácia o pripravovaných stavebných uzáverách. 
2. 	ÚPN – Z Ostredky, Návrh zadania. 

B. 	Materiály referátov Miestneho úradu 
1. 	Návrh na schválenie Programu hospodárskeho a sociálneho rozvoja Mestskej časti Bratislava – Ružinov na roky 2014 – 2020 s výhľadom do roku 2023.
2. 	Štúdia využiteľnosti objektu na Haburskej č. 2, Bratislava, pre účely materskej školy.

C.	Investičné zámery

D. 	Podnety 
D.1 	Podnety od občanov 
1. 	Investičný zámer „RODUNO“ – Ostredky. 

D.2 	Návrhy a podnety členov komisie
1. 	Opätovné uzatvorenie verejného parkoviska na Záhradníckej ul. – oznámenie SÚ o drobnej stavbe pre firmu ZELENKA, a. s.
2. 	Rokovací poriadok komisie.

E.	Materiály Miestnej rady

F.	Rôzne

Odsúhlasenie programu komisie v tento deň: 
Prítomní členovia Komisie územného plánovania, životného prostredia a dopravy (ďalej len Komisia ÚPŽP a D) odsúhlasili nasledovnú úpravu programu: bod D.1.1. bude zaradený po bode 2.

Prítomní poslanci:	4
Za: 	Mgr. Martin Ferák,  Ing. Katarína Šimončičová, PhDr. Patrik Guldan,  Mgr. Jozef Matúšek
Zdržal sa: 	0
Proti: 	0

Prítomní neposlanci
(podľa čl. 7 bod 2 RP): 	1
Za: 	Mgr. Peter Herceg
Zdržal sa: 	 0
Proti:	 0

K bodu 1. 
Prítomní členovia Komisie ÚPŽP a D si od starostu vypočuli informáciu o skutkovom stave v súvislosti s pozemkami spoločnosti YOSARIA PLAZA a. s. a zobrali ju na vedomie. Komisia odporúča starostovi iniciovať prieskum verejnej mienky ohľadom využitia dotknutého územia a zabezpečiť čo najširšiu participáciu obyvateľstva a odbornej verejnosti aj pri príprave Územného plánu zóny Pošeň – sever.

Prítomní poslanci:	5
Za: 	Mgr. Martin Ferák,  Ing. Katarína Šimončičová, PhDr. Patrik Guldan, Ing. Slavomír Drozd,  Mgr. Jozef Matúšek
Zdržal sa: 	0
Proti: 	0

Prítomní neposlanci
(podľa čl. 7 bod 2 RP): 	1
Za: 	Mgr. Peter Herceg
Zdržal sa: 	 0
Proti:	 0

K bodu 2. 
Prítomní členovia Komisie ÚPŽP a D vítajú iniciatívu a návrh spolupráce Fakulty architektúry STU Bratislava medzi MČ Bratislava – Ružinov. Členovia komisie sa oboznámili s predloženými materiálmi a názorom starostu, ktorý viedol rokovania s pani dekankou Vítkovou a odporúčajú materiál „Dohoda o spolupráci“ predložiť poslancom miestneho zastupiteľstva do júnového zasadnutia s odporúčaním uvedený materiál schváliť po právnej analýze a doplnení mechanizmu spolupráce. Pri zadávaní konkrétnych riešených území komisia rada privíta svoju účasť.

Prítomní poslanci:	6
Za: 	Mgr. Martin Ferák,  Ing. Katarína Šimončičová, PhDr. Patrik Guldan,  Ing. Slavomír Drozd,  Mgr. Jozef Matúšek, Ing. Anna Reinerová
Zdržal sa: 	0
Proti: 	0

Prítomní neposlanci
(podľa čl. 7 bod 2 RP): 	1
Za: 	Mgr. Peter Herceg
Zdržal sa: 	 0
Proti:	 0

K bodu D.1.1.
Prítomní členovia Komisie ÚPŽP a D si vypočuli informáciu od potencionálneho investora výstavby polyfunkčných objektov v severnej časti Ostredkov. Komisia víta ústretovosť developera vo forme prezentovanej snahy o riešenie dopravnej situácie na ul. Maximiliána Hella. Ohľadom samotného investičného zámeru komisia odporúča potencionálnemu investorovi, aby si preveril jeho súlad s územným plánom mesta. Potencionálny investor navrhoval riešiť svoje záujmy kompromisnou formou v spolupráci s mestskou časťou. Komisia investorovi odporúča riešiť namiesto bytových domov podzemné parkoviská. 

Prítomní poslanci:	5
Za: 	Mgr. Martin Ferák,  Ing. Katarína Šimončičová, PhDr. Patrik Guldan,  Mgr. Jozef Matúšek, Ing. Anna Reinerová
Zdržal sa: 	0
Proti: 	0

Prítomní neposlanci
(podľa čl. 7 bod 2 RP): 	1
Za: 	 Mgr. Peter Herceg
Zdržal sa: 	 0
Proti:	 0

K bodu A.1. 
Prítomní členovia Komisie ÚPŽP a D na základe informácií získaných od člena komisie poslanca Matúšeka a pracovníčok referátu, konštatujú hlboké znepokojenie nad prístupom spracovateľa územných plánov zón Líščie Nivy – Palkovičova, ÚPN – Z Miletičova trhovisko, ÚPN – Z Štrkovecké jazero, ÚPN – Z Bajkalská roh, ÚPN – Z Bajkalská, Drieňová, ktorý si neplní zmluvné podmienky. Komisia odporúča starostovi aby prehodnotil spoluprácu so spoločnosťou A1 ReSpect, a.s., ktorá uzatvorila zmluvy a to ako pri už existujúcich zmluvných vzťahov a budúcich možných. 

Prítomní poslanci:	5
Za: 	Mgr. Martin Ferák,  Ing. Katarína Šimončičová, PhDr. Patrik Guldan, Mgr. Jozef Matúšek, Ing. Anna Reinerová
Zdržal sa: 	0
Proti: 	0

Prítomní neposlanci
(podľa čl. 7 bod 2 RP): 	1
Za: 	Mgr. Peter Herceg
Zdržal sa: 	 0
Proti:	 0

K bodu A.2. 
Prítomní členovia Komisie ÚPŽP a D sa oboznámili s Návrhom zadania a navrhujú v kapitole 6.15. Požiadavky na varianty a alternatívy rozvoja územia: variant 1. ponechať v predloženom znení a variant 2. upraviť nasledovne. Variant 2. bude rešpektovať súčasnú hmotovo-priestorovú koncepciu zóny s primárnou požiadavkou riešenia statickej a dynamickej dopravy s minimálnym záberom plôch súčasnej zelene. Komisia odporúča zabezpečiť začatie prerokovania Návrhu zadania.

Prítomní poslanci:	5
Za: 	Mgr. Martin Ferák,  Ing. Katarína Šimončičová, PhDr. Patrik Guldan,  Mgr. Jozef Matúšek, Ing. Anna Reinerová
Zdržal sa: 	0
Proti: 	0

Prítomní neposlanci
(podľa čl. 7 bod 2 RP): 	1
Za: 	Mgr. Peter Herceg
Zdržal sa: 	 0
Proti:	 0

K bodu B.2.
Prítomní členovia Komisie ÚPŽP a D sa oboznámili s predloženou štúdiou v troch variantoch. Členovia komisie neodporúčajú využitie objektu na Haburskej ul. č. 2 pre účely materskej školy. Komisia odporúča riešiť požadované zvýšenie kapacity materských škôl inými alternatívami. Komisia ďalej odporúča využívať objekt doterajším spôsobom formou dlhodobého nájmu.

Prítomní poslanci:	5
Za: 	Mgr. Martin Ferák,  Ing. Katarína Šimončičová, PhDr. Patrik Guldan,  Mgr. Jozef Matúšek, Ing. Anna Reinerová
Zdržal sa: 	0
Proti: 	0

Prítomní neposlanci
(podľa čl. 7 bod 2 RP): 	1
Za: 	Mgr. Peter Herceg
Zdržal sa: 	 0
Proti:	 0

K bodu D.2.1.
Rozprava k predmetnému bodu bude pokračovať na nasledovnom zasadnutí komisie dňa 23. 05. 2016.

K bodu B.1.
Prítomní členovia Komisie ÚPŽP a D si vypočuli predkladanú informáciu od prednostu úradu o Programe hospodárskeho a sociálneho rozvoja MČ Bratislava – Ružinov na roky 2014 – 2020 s výhľadom do roku 2023. Komisia  berie materiál na vedomie a odporúča miestnemu zastupiteľstvu materiál schváliť.

Prítomní poslanci:	4
Za: 	Mgr. Martin Ferák,  PhDr. Patrik Guldan,  Mgr. Jozef Matúšek, Ing. Anna Reinerová
Zdržal sa: 	0
Proti: 	0

Prítomní neposlanci
(podľa čl. 7 bod 2 RP): 	1
Za: 	Mgr. Peter Herceg
Zdržal sa: 	 0
Proti:	 0

K bodu D.2.2.
Bod bude presunutý na ďalšie rokovanie komisie dňa 23. 05. 2016.

Mgr. Martin Ferák, v. r.
           predseda komisie

Zapísala: Ing. arch. Patrícia Rusnáková, 16. 05. 2016
  patricia.rusnakova@ruzinov.sk